Pantawid Pamilyang Pilipino Program

An Pantawid Pamilyang Pilipino Program (Bikol: Pantulay na Programa para sa Filipinong Pamilya), midbid man sa apod na 4Ps asin dati inapod na Bangon Pamilyang Pilipino, sarong kondisyonal na pagwawaras kwarta na  programa kan gobyerno nin Filipinas sa irarom kan Department of Social Welfare and Development. Ini tinutuyong mapara' an makuring pagtios sa Filipinas paagi nin pagpupuhunan sa salud asin edukasyon urog na partikular sa mga edad 0–18. Ini pigpanday nag'aayog sa mga programa kan mga nagpapagantad pa sanang  mga nasyon arog kan Brazil (Bolsa Familia) asin Mehiko  (Oportunidades). An programang 4Ps nag'ooperar na sa 17 rona', 79 probinsya asin 1,484 na munisipalidad, saka 143 sa mga mayor na siyudad sinasakop an 4,090,667 na mga benepisaryo sa'kan Hunyo 25, 2014.

Kan Abril 2019, si Presidente Rodrigo Duterte nagpirma sa sarong ley na ginigibo nang institusyonal an programang 4P's nin pagwaras kwarta.

Istruktura kan programa

Katuyohan
An programa nagpupuntok sa mga minasunod na katuyohan:
Sosyal na pagpagantad: paagi nin pagpapusog kan kakayahan, an programa mapuputol an inter-henerasyon na siklo nin pagtios.
Sosyal na pagsanggawad: pagwaras nin kwartang cash ngani makasumpay sa halipot na pangangaipo pinansyal kan mga benipisaryo.

Pagpapasakop sa programa 
An pinakapobre sa mga pobreng mga pamilya siring sa pagsiyasat sa 2003 Small Area Estimate (SAE) na ginuno sa National Statistical Coordination Board (NSCB) an sinasakop kan programa. An pinakatios pinipili paagi sa inapod na "proxy-means test".Mga tandaan na ekonomiko arog kan pagsasadiri nin mga asset, tipo nin pagharongon, edukasyon kan namamayo sa pamilya, hanap-buhay kan  pamilya asin an kakayahan sa pagdisponer nin tubig saka pasilidad sa sanitasyon iyo an mga proxy variable na maindikar kan kategorya ekonomiko kan pamilya. Mga dugang pang rekisitos kan pagharongon iyo an kun igwang mga aki edad 0–14 asin kun may nagbabados na mga babae kan uminagi an pag'aadal. Mga aplikante dapat mag'uyon sa gabos na kondisyon ikinaag kan gobyerno ngani makalaog sa programa.

Mga panluwas na takod

Toltolan

Department of Social Welfare and Development (Philippines)
Pagtitios sa Filipinas
Pagkapresidente ni Gloria Macapagal Arroyo
Pagkapresideente ni Benigno Aquino III
Pagkapresidente ni Rodrigo Duterte